Komkommer-limonade | SARIE
Komkommer-limonade	deur Herman Lensing
As ek in die somer vriende vir middagete nooi, is dié verfrissende limonade altyd op die tafel. Dis maklik om te maak, probeer dit!
2 groot komkommers, geskil en oorlangs gehalveer
100 ml jenewer (opsioneel)
2 x 750 ml-bottels limonade
1 kg fyn ys
Plaas komkommer, sap en skil van suurlemoene in voedselverwerker. Maak op hoë spoed fyn tot gladde mengsel. Druk deur ’n sif. Roer nou jenewer by, as jy dit gebruik. Plaas in yskas tot yskoud. Gooi in groot glasbeker en voeg gebreekte ys by. Gooi limonade oor en sit voor.
Breek ys só: Draai ysblokkies in ’n skoon kombuisdoek toe. Hou dit stewig vas en slaan met ’n houtkoekroller daarop tot fyn.
EK WIL NET GRAAG UITVIND OF DIT ‘N SPESIFIEKE SOORT LEMONADE IS WAT VIR DIE KOMKOMMER LEMONADE GEBRUIK WORD? 2016 Broederkring in die Suide - Verslae en Gebeure | Afrikaanse Baptiste Kerke
In ons jaarkalender word daar voorsiening gemaak vir verskeie hoogtepunte gedurende die jaar. Kuier gerus saam met ons deur die aangehegte skakels te gebruik.
2016 Broederkring in die Suide
Die broederkring in die Suide is daargestel in die eerste plek om die samesyn tussen die gemeenteleiers in die suidelike deel van ons assosiase te versterk. Ons kom dus een keer ‘n jaar vir drie dae bymekaar op ‘n sentrale punt soos byvoorbeeld George of Oudtshoorn. In die tweede plek is dit ons oogmerk in die saamstel van ‘n program om aktuele sake aan te spreek. Ons moedig mekaar aan om sterk te staan in die werk van die Here, maar ons ruil ook gedagtes uit oor hoe ons meer effektief kan wees in die praktyk van ons bediening. Dis ‘n geleentheid om nie mis te loop nie. Bespreek gerus jou plek by volgende jaar se byeenkoms. DV. Kontak besonderhede: die algemene kantoor.
Die broederkring in die Suide het hierdie jaar met baie stampe en stote gerealiseer. Ons het elke jaar verskeie uitdagings ten opsigte van die tyd wanneer hierdie byeenkoms plaasvind. Aan die begin van die jaar is daar net soveel ander verantwoordelikhede waarby die gemeentes se leiers betrokke is. Hierdie jaar moes twee van ons sprekers onttrek en op baie kort kennisgewing moes ons alternatiewe reëlings tref. Nietemin het die broederkring voort gegaan en kan ek met baie vrymoedigheid byvoeg dat ons ‘n heerlike tyd gehad het. Ek sien altyd baie daarna uit om my vriende weer te sien.
Hierdie jaar het ons, as gevolg van ‘n “venue”problem in Oudshoorn bymekaar gekom. Ons was aanvanklik bietjie besorgd, maar die plek het uitgedraai om baie aangenaam te wees en het ook die lieflikste ontbyt bedien wat ek al ooit geëet het. Vir aandete het ons koepons (soos in die ou dae) ter waarde van R110 ontvang om in die dorp by ‘n restaurant te gaan eet. Die lys van eetplekke was heeltemal billik en as jou keuse goed was, het jy sommer heerlik trommeldik huis toe gegaan!!!
Ons program was baie vol, omdat ons baie wou sê. Die tema van die byeenkoms was “Kerkgroei”, wat sekerlik ‘n paar wenkboue laat lig het. Maar soos ek in my inleidende aanbieding gesê het, die tema kon net sowel “Gemeente gesondheid” gewees het.
Ons weet dat God werk, Hy het nog altyd gewerk en Hy werk vandag nogsteeds. Ons weet ook dat Sy begeerte is dat niemand verlore moet gaan nie en dat almal gered moet word.
Omdat ons dan geen fout by die Here kan vind nie, was ons genoodsaak om na onsself te kyk. En dit was die invalshoek van hierdie broederkring. Ons het ons eie arbeid in die Here onder die vergrootglas geplaas. Ons het weer van naderby gaan kyk na die Here se opdrag aan ons en hoedat ons dit op ‘n praktiese wyse kan uitvoer.
Ons het gekyk na hoe ons deel kan word van dit wat die Here klaar besig is om te doen. En dit was opwindend!!
Daar is ook ‘n groot behoefte uitgespreek onder die manne dat ons in die vervolg ook spesifiek ekstra tyd in die program sal inwerk vir samesyn. Tyd om net as familie in Christus mekaar meer intiem te kan leer ken. Ek sien reeds uit na volgende jaar se broederkring. DV.
Mag ek net laastens weer bevestig. Die broederkring is oop vir almal. Dit sal lekker wees as ons ook weer van ons broeders in die Noorde daar kan onthaal.
Die engelse mense sê mos: “Watch this space!!”
2015 Predikante Konferensie te Cornelia (Vrystaat)